Arsenal F. C.–Chelsea F. C. raqobati

**Arsenal F. C.–Chelsea F. C. raqobati** – London shahrida joylashgan professional futbol klublari „Arsenal“ va „Chelsea“ oʻrtasidagi raqobatdir. „Arsenal“ oʻz uy oʻyinlarini Emirates Stadiumda, „Chelsea“ esa oʻz uy oʻyinlarini Stamford Bridge stadionida oʻtkazadi.

Umumiy hisobda, raqobat tarixida koʻproq gʻalaba qozongan jamoa „Arsenal“ boʻlib, ular hisobida jami 84 ta gʻoliblik bor. „Chelsea“ esa 66 marta gʻalaba qozongan boʻlsa, 61 ta uchrashuv durang bilan yakunlangan (2025-yil 16-mart holatiga). „Arsenal“ning eng yirik gʻalabasi 2024-yil 23-aprelda Emirates Stadiumda oʻtkazilgan Premyer-liga uchrashuvida 5–0 hisobida qayd etilgan. „Chelsea“ning eng yirik gʻalabasi esa 2014-yil 22-mart kuni Stamford Bridgeda oʻtkazilgan liga bahsidada 6–0 hisobida qayd etilgan. Bu derbida eng koʻp gol urgan futbolchi – Didier Drogba. Futbolchi barcha musobaqalarda jami 13 ta gol kiritgan.

Ikki klub beshta yirik finalda toʻqnash kelgan: 2002-yilgi Angliya kubogi finalida „Arsenal“ 2–0 hisobida gʻolib chiqqan, 2007-yilgi Angliya liga kubogi finalida „Chelsea“ 2–1 hisobida gʻalaba qozongan, 2017-yilgi Angliya kubogi finalida „Arsenal“ 2–1 hisobida gʻolib boʻlgan, 2019-yilgi UEFA Yevropa ligasi finalida „Chelsea“ 4–1 hisobida zafar quchgan va 2020-yilgi Angliya kubogi finalida „Arsenal“ 2–1 hisobida gʻalaba qozongan.

## Kelib chiqishi
Har ikkala jamoa bir-birini asosiy raqib deb hisoblamagan boʻlsa-da, Londonning eng yirik va eng muvaffaqiyatli klublaridan boʻlgani sababli ular muxlislari orasida 1930-yillardan buyon kuchli raqobat mavjud. Ular oʻrtasidagi oʻyinlar koʻpincha katta hajimdagi tomoshabinlarni jalb qilgan.

„Arsenal“ va „Chelsea“ oʻrtasidagi raqobat keyingi yillarda muhim derbi sifatida qarala boshladi, xususan 2000-yillarda „Chelsea“ yangi egalari yetakchiligida Premyer-liganing eng yuqori darajalaridan biriga koʻtarilgach, ikki klub chempionlik uchun muntazam raqobat qila boshladi.

2003-yil dekabrida internetda muxlislar oʻrtasida oʻtkazilgan soʻrovnomaga koʻra, „Arsenal“ muxlislari „Chelsea“ni „Manchester United“ va „Tottenham Hotspur“dan keyin oʻzlarining uchinchi raqibi sifatida koʻrsatishgan.

Soʻrovnomada ishtirok etgan „Chelsea“ muxlislari ularning anʼanaviy raqiblari sifatida tarixan „Tottenham Hotspur“ va „Fulham“ qaralsada „Arsenal“ni oʻzlarining asosiy raqibi deb eʼtirof etishgan.

2008-yilda Football Fans Census tomonidan oʻtkazilgan soʻrovda „Arsenal“ muxlislari oʻzlarining anʼanaviy raqibi boʻlgan „Tottenham“dan ham oldin, eng yoqtirmaydigan klub sifatida „Chelsea“ni koʻrsatishgan. „Chelsea“ muxlislari esa „Arsenal“ni „Liverpool“dan keyingi ikkinchi eng yoqtirmaydigan klub deb atashgan. 2014-yilda Bleacher Report maqolasida ham „Arsenal“, „Chelsea“ning ikkinchi eng nafratlangan raqibi sifatida qayd etilgan.

## Ikkala jamoa sharafini himoya qilgan futbolchi va murabbiylar
Maydonda raqib boʻlishlariga qaramay, „Arsenal“ va „Chelsea“ maydondan tashqarida amaliy ishbilarmonlik aloqalarini saqlab kelgan, bunga futbolchilar transferlarining tez-tez sodir boʻlishi, jumladan ikki klub oʻrtasidagi bevosita almashinuvlar misol boʻla oladi. Aksincha, „Tottenham Hotspur“ bilan boʻlgan ikkala jamoada ham bitimlar kam uchraydi, chunki ikkala klub ham ular bilan yirik transferlar qilishdan odatda qochib kelgan. 2025–2026-yilgi mavsum holatiga koʻra, Premyer-liga davridan beri „Arsenal“ va „Chelsea“ oʻrtasida kamida 13 ta bevosita transfer amalga oshirilgan boʻlib, bu ularning Angliyadagi boshqa klublar raqobatlaridan farqli ravishda tranzaksion ochiqligini koʻrsatadi.

Quyida ikkala klubda ham futbolchi sifatida oʻynagan yoki murabbiylik qilgan shaxslar roʻyxati keltirilgan:

### Avval Arsenal, keyin Chelsea safida

*  Sandy MacFarlane 
*  Jimmy Sharp 
*  Leslie Knighton 
*  Bob Turnbull 
*  Ted Drake 
*  Tommy Docherty 
*  Allan Young 
*  Tommy Baldwin 
*  Graham Rix 
*  Clive Allen 
*  Peter Nicholas 
*  David Rocastle 
*  Emmanuel Petit 
*  Nicolas Anelka 
*  Ashley Cole 
*  Cesc Fàbregas 
*  Olivier Giroud 
*  Pierre-Emerick Aubameyang 

### Avval Chelsea, keyin Arsenal safida

*  Tommy Lawton 
*  Bill Dickson 
*  John Hollins 
*  George Graham 
*  Stewart Houston 
*  Alan Hudson 
*  Colin Pates 
*  William Gallas 
*  Lassana Diarra 
*  Yossi Benayoun 
*  Petr Čech 
*  David Luiz 
*  Willian 
*  Jorginho 
*  Kai Havertz 
*  Raheem Sterling 
*  Kepa Arrizabalaga 
*  Noni Madueke 

## Sovrinlar

*  Bu fon bilan koʻrsatilgan raqamlar musobaqa rekordini bildiradi

## Oʻzaro oʻyinlar statistikasi

## Natijalar
### Premyer-liga (1992–yildan hozirgacha)

;Umumiy

## Eng yuqori muxlislar tashrifi
* Arsenal 2–1 Chelsea: 89,472 (2017-yil 27-may), Uembli (neytral)
* Arsenal 1–2 Chelsea: 88,103 (2009-yil 18-aprel), Uembli (neytral)
* Arsenal 1–0 Chelsea: 85,437 (2015-yil 2-avgust), Uembli (neytral)
* Arsenal 1–1 Chelsea: 83,325 (2017-yil 6-avgust), Uembli (neytral)
* Chelsea 1–1 Arsenal: 82,905 (1935-yil 12-oktyabr), Stamford Bridge (Chelsea maydoni)
* Arsenal 2–0 Chelsea: 73,963 (2002-yil 4-may), Millennium Stadium (neytral)
* Arsenal 1–2 Chelsea: 70,073 (2007-yil 25-fevral), Millennium Stadium (neytral)
* Arsenal 1–1 Chelsea: 68,084 (1952-yil 5-aprel), White Hart Lane (Tottenham Hotspur maydoni)
* Chelsea 2–1 Woolwich Arsenal: 65,000 (1907-yil 19-noyabr), Stamford Bridge (Chelsea maydoni)
* Arsenal 2–1 Chelsea: 62,746 (1973-yil 20-mart), Highbury (Arsenal maydoni)

## Manbalar